Drew Johnson, volonter u 48 američkih saveznih država
Drew Johnson pomaže u izgradnji domova, dostavi hrane te raščišćavanju nakon poplave
Predsjednik Obama naglasio je važnost javne službe i volontiranja. Drew Johnson radi upravo to u 48 saveznih država, tijekom 48 tjedana, pomažući u izgradnji domova, dostavi hrane, te čišćenju nakon poplave Drew Johnson, po zanimanju dizajner internetskih stranica, pomaganje drugima smarta svojom strašću. Kaže da mu je jednog dana palo na pamet da krene na put i pomogne onima kojima je pomoć potrebna. "Želio sam volontirati uz put, zaista pomoći ljudima, i iskoristiti svojepoznavanje tehnologije da se povezem s ljudima, te ih motiviram da se aktiviraju i pomognu u svojim zajednicama." Drew Johnson svoje je putovanje započeo u listopadu prošle godine, a dokumentira ga blogom na svojoj Facebook stranici. Potiče druge da volontiranje učine dijelom svojih života. "Želio sam pozvati i druge da mi se pridruže, i mislim da je jedan od najboljih načina da to učinim tako što postavljam slike, video materijal i pišem o svom iskustvu. Blog obuhvaća sve to, i dozvoljava ljudima da prate moje putovanje." Drew Johnson živi vrlo jednostavno, i ovisi o donacijama. Ljudi ga ponekad hrane, i daju mu mjesto za život. Ako ne, spava u šatoru ili u svom automobilu. Na svom putovanju, Johnson se trudi otkriti volonterske mogućnosti prije nego stigne u neko mjesto. No, ponekad jednostavo stigne u neko mjesto, i onda se raspita gdje bi mogao biti od koristi. Kada je Neshville, u saveznoj državi Tennessee bio pogođen poplavama, on je pomagao ljudima da raščiste svoje domove. Trenutno se nalazi u Marylandu, gdje pomaže u dostavi hrane za starije ljude, preko programa koji se zove “Meals on wheels”. Pegggy Toole, iz ove organizcije kaže da je Drew Johnson bio vrlo prijatno iznenađenje. "Voljela bih kad bi bilo više ljudi poput njega, kako bi ukazali na važnost volontiranja, i jednostavno pomaganja drugima, kao i stavljanja potreba drugih iznad svojih vlastitih." Johnson kaže da on vjeruje da se dobrota nagrađuje dobrotom. Jedan auto mehaničar u Marylandu popravio mu je automobil, nakon što je čuo da Johnson volontira za organizaciju “Meals on wheels”. Johnson kaže da se nada da će i drugi naći načine da pomognu. "Svi mi možemo iskoristii svoje talente i mogućnosti kako bismo pomogli drugima i ovaj svijet učinili boljim mjestom za život." Drew Johnson planira nastaviti svoje putovanje do listopada ove godine, no kaže da njegov put pomaganja drugima nikada neće završiti.